Gerîla TVyî dîmenê tay malzemeyan weşanayî ke 29ê gulane de mewzîyanê Şehîd Zemanî yê Warê Xoverdayîşî yê Girê Amedîyê de çalakîyêke de dest nîyabi nê malzemeyan ser.
Dîmenan de çanteyî, çekî, şarjor, kardî, fenerê destî, tîzbe, durbunî û di kunyeyê leşkerî asenê. Kunyeyî aîdê leşkerê payeberzî yê artêşa îşxalkere Yunus Eylîk û Alî Taşkinî yê.
Gerîlayêko ke malzemeyanê destsernîyayeyan ser de vindeno, ano ziwan ke înan sey di tîman çalakîye kerdbî, çalakîye de 11 îşxalkerî ameybî cezakerdene û gerîlayî şîyê 9 cenazayan ser. Gerîlayî pare kerd ke çeka ke dest nîyayo ser zî aîda Yunus Eylukî ya. Gerîlayî hem hûmara serî ya çeke hem zî kunyeyê Taşkinî verê kamera de mojnayî.
Merkezê Îrtîbatî û Çapemenîye yê HPGyî derheqê eşkerayîye de nê agahîyî dabî:
''29ê gulane de Girê Şehîd Zemanî yê Warê Xoverdayîşî yê Girê Hakkarî de 11 îşxalkerî ameyî kiştene û 2 îşxalkerî birîndar bîyî. Hezê ma şîyî 9 cenazayan ser û tesbîtkerde leşkerê payberzî Yunuz Eylik, Ali Taşkin, Mevlut Çetin û Ahmet Akpinar ameyî cezakerdene. Xeylêk çeke û malzemeyo leşkerî ameyî destsernayene.''
